Aalborg får udstilling om hvordan man fyrer miljørigtigt i brændeovn

En udstilling, der i weekenden er i Aalborg, skal hjælpe ejere af de ca. 18.000 brændeovne og -kedler, der findes i kommunen, til at fyre korrekt. Det skal være slut med at smide reklametryksager, imprægneret træ og alt for store kævler i brændeovnen - hedder det i Miljøstyrelsens kampagne og vandreudstilling. - Dårlige fyringsvaner betyder desværre, at brændeovne og brændekedler i dag står for omkring halvdelen af det danske udslip af sundhedsskadelige partikler, siger funktionsleder Rasmus Brandt Lassen fra Miljøstyrelsen, der tilføjer: - På udstillingen kan de besøgende få en masse gode råd om fyring og valgt af det træ, man putter i ovnen. Udstillingen holdes i samarbejde med Aalborg Kommune og opstilles på P-pladsen ved Bilka's indgang A på Hobrovej. Den er åben 1.-3. februar.